*Tämä artikkeli käsittelee vuonna 1974 syntynyttä jääkiekkohyökkääjä Niko Mikkolaa. Muista samannimisistä henkilöistä katso Niko Mikkola.*

**Niko Mikkola** (s. 9. tammikuuta 1974 Lieto) on suomalainen pelaajauransa lopettanut jääkiekkoilija, pelipaikaltaan oikea laitahyökkääjä. Hän pelasi urallaan SM-liigassa yhteensä 443 runkosarjaottelua tehopistein 92+102=194 ja keräten 687 jäähyminuuttia sekä 74 playoff-ottelua tehopistein 14+8=22 ja keräten 72 jäähyminuuttia. Mikkola pelasi myös Itävallassa, Ruotsissa ja Sveitsissä. Pienikokoisen Mikkolan vahvuuksiin kuului luistelu, intensiteetti ja särmikkyys. Hän osasi tehdä myös kohtalaisen hyvin pisteitä.

Ura
---

### Seuraura

Mikkola oli Turun Palloseuran kasvatti. Hän voitti seurassa C-nuorten Suomenmestaruuden vuonna 1990, B-nuorten SM-hopeaa vuonna 1991 sekä A-nuorten Suomenmestaruuden vuonna 1992 ja SM-hopeaa vuosina 1993 ja 1994. Mikkola debytoi TPS:n SM-liigajoukkueessa kaudella 1992–1993. Seuraavalla kaudella 1993–1994 hän pelasi siellä 14 runkosarjaottelua tehopistein 1+1=2 ja seitsemän playoff-ottelua tehden yhden maalin. Mikkola voitti kauden päätteeksi SM-hopeaa. Hän pelasi kauden aikana miesten pelejä myös lainalla I-divisioonajoukkue Kieko-67:ssä. Varsinaisella tulokaskaudellaan 1994–1995 Mikkola teki SM-liigassa 30 runkosarja- ja yhdeksässä playoff-ottelussa yhteensä kaksi syöttöpistettä. Hän voitti kauden päätteeksi Suomenmestaruuden. Mikkola edusti TPS:ää kauden aikana myös Euroopan Cupissa.

Kauden 1995–1996 Mikkola aloitti Itävallan pääsarjajoukkue EC Grazissa, mutta hän palasi kuitenkin loppukaudesta takaisin Suomeen ja siirtyi I-divisioonajoukkue Oulun Kärppiin. Neljä seuraavaa kautta Mikkola pelasi Porin Ässissä, jossa hän teki läpimurtonsa SM-liigassa. Viimeisellä Ässät-kaudellaan 1999–2000 hän teki liigan yhden kauden piste-ennätyksensä tehoilla 17+23=40, joilla Mikkola oli joukkueen toiseksi paras maalintekijä Aleš Krátoškan kanssa sekä kolmanneksi paras pistemies. Hän keräsi myös SM-liigan yhden kauden jäähyennätyksensä 113 minuutillaan, joilla Mikkola sijoittui jäähypörssissä kuudenneksi.

Mikkola siirtyi kaudeksi 2000–2001 Jokereihin. Syyskausi 2001–2002 häneltä jäi väliin loukkaantumisen vuoksi, mutta Mikkola voitti kauden päätteeksi Suomenmestaruuden. Kaudeksi 2002–2003 hän palasi kaksivuotisella sopimuksella kasvattajaseuraansa TPS:ään. Kevään 2003 pudotuspeleissä Mikkola jakoi kolmella osumallaan joukkueen sisäisen maalipörssin voiton Mika Alatalon kanssa. Hän edusti joukkuetta kauden aikana myös Spengler Cupissa. Seuraavalla kaudella 2003–2004 Mikkola jakoi SM-liigan alivoimamaalipörssin voiton kolmella osumallaan Kärppien Jari Viuhkolan kanssa ja voitti kauden päätteeksi SM-hopeaa. Kaudeksi 2004–2005 Mikkola siirtyi Ruotsiin Elitserienin nousijajoukkue Mora IK:n riveihin. Hänen kautensa jäi kuitenkin vain 12 ottelun mittaiseksi pahan olkapäävamman takia. Mikkola siirtyi elokuussa 2005 try-outille Helsingin IFK:hon. Joukkue olisi halunnut pitää hänet riveissään, mutta Mikkola päätti jatkaa kaudella 2005–2006 uraansa kuitenkin paremman sopimustarjouksen myötä Sveitsin Nationalliga A:n SCL Tigersissa. Hän oli 15 osumallaan joukkueen toiseksi paras maalintekijä Cory Larosen jälkeen.

Kaudeksi 2006–2007 Mikkola siirtyi kaksivuotisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Leksands IF:ään. Hän oli joukkueen kolmanneksi paras pistemies tehoilla 13+28=41 ja voitti myös Leksandin sisäisen tehotilaston lukemalla +23. Harjoituskaudella 2007–2008 Mikkola sai selkävamman, joka piti hänet sivussa koko syyskauden. Mikkola ei lopulta onnistunut palaamaan odotettuun kuntoon ja hänen sopimuksensa Leksandin kanssa purettiin tammikuussa 2008. Vain muutamaa päivää myöhemmin Mikkola palasi loppukauden kattavalla sopimuksella taas kasvattajaseuraansa TPS:ään. Lokakuussa 2008 hän siirtyi aluksi kuukauden mittaisella sopimuksella Sveitsin toiseksi korkeimmalle sarjatasolle National League B:n HC Lausanneen. Tammikuussa 2009 Mikkola palasi taas SM-liigaan ja siirtyi loppukauden kattavalla sopimuksella Kalevan Palloon. Hän voitti kauden päätteeksi SM-pronssia ja myös Mikkolan ammattilaisura päättyi kevääseen 2009.

Mikkola palasi kaukaloihin vielä 29. tammikuuta 2011 vahvistamaan II-divisioonajoukkue Kuusamon Pallo-Karhuja otteluun Ylivieskan Jääkarhuja vastaan. Ottelussa PaKaa vahvisti myös muita entisiä TPS-pelaajia; Kai Nurminen, Marko Kiprusoff, Kimmo Eronen ja Mikko Eloranta. Mikkola teki ottelussa kaksi maalia.

### Maajoukkueura

Mikkola pelasi alle 20-vuotiaiden MM-kilpailuissa vuonna 1994 ja alle 18-vuotiaiden EM-kilpailuissa vuonna 1992.

Pelaajauran jälkeen
-------------------

Nykyään Mikkola toimii TPS:n D01/1-junioreiden ja D01-Akatemian vastuuvalmentajana.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1992–1993 | TPS | SM-liiga | 1 | 0 | 0 | 0 | 0 | – | – | – | – | – |
| 1993–1994 | Kiekko-67 | I-divisioona | 13 | 10 | 2 | 12 | 28 | – | – | – | – | – |  |  |  |  |  |  | JMM | 6 | 2 | 1 | 3 | 6 |
|  | TPS | SM-liiga | 14 | 1 | 1 | 2 | 18 | 7 | 1 | 0 | 1 | 6 |
| 1994–1995 | TPS | SM-liiga | 30 | 0 | 1 | 1 | 24 | 9 | 0 | 1 | 1 | 6 | Kanada-malja |
| 1995–1996 | EC Graz | ÖEL | 16 | 8 | 10 | 18 | 10 | – | – | – | – | – |
|  | Kärpät | I-divisioona | 10 | 0 | 4 | 4 | 29 | – | – | – | – | – |
| 1996–1997 | Ässät | SM-liiga | 47 | 14 | 11 | 25 | 66 | 4 | 0 | 1 | 1 | 6 |
| 1997–1998 | Ässät | SM-liiga | 31 | 8 | 10 | 18 | 82 | 3 | 0 | 0 | 0 | 6 |
| 1998–1999 | Ässät | SM-liiga | 53 | 13 | 13 | 26 | 101 | – | – | – | – | – |
| 1999–2000 | Ässät | SM-liiga | 50 | 17 | 23 | 40 | 113 | – | – | – | – | – |
| 2000–2001 | Jokerit | SM-liiga | 48 | 7 | 10 | 17 | 57 | 5 | 1 | 0 | 1 | 2 |
| 2001–2002 | Jokerit | SM-liiga | 36 | 6 | 14 | 20 | 20 | 12 | 3 | 4 | 7 | 4 | Kanada-malja |
| 2002–2003 | TPS | SM-liiga | 51 | 12 | 7 | 19 | 61 | 7 | 3 | 0 | 3 | 18 |
| 2003–2004 | TPS | SM-liiga | 56 | 9 | 10 | 19 | 65 | 13 | 4 | 2 | 6 | 8 |
| 2004–2005 | Mora IK | Elitserien | 12 | 2 | 0 | 2 | 8 | – | – | – | – | – |
| 2005–2006 | SCL Tigers | NLA | 34 | 15 | 11 | 26 | 36 | – | – | – | – | – |
| 2006–2007 | Leksands IF | Allsvenskan | 44 | 13 | 28 | 41 | 53 | – | – | – | – | – |
| 2007–2008 | TPS | SM-liiga | 14 | 4 | 1 | 5 | 10 | 2 | 2 | 0 | 2 | 6 |
| 2008–2009 | HC Lausanne | NLB | 14 | 5 | 6 | 11 | 55 | – | – | – | – | – |
|  | KalPa | SM-liiga | 12 | 1 | 1 | 2 | 70 | 12 | 0 | 0 | 0 | 10 |
| 2010–2011 | PaKa | II-divisioona | 1 | 2 | 0 | 2 | 0 | – | – | – | – | – |
| 13 kautta | yhteensä | SM-liiga | 443 | 92 | 102 | 194 | 687 | 74 | 14 | 8 | 22 | 72 |
| 1 kausi | yhteensä | NLA | 34 | 15 | 11 | 26 | 36 | – | – | – | – | – |
| 1 kausi | yhteensä | ÖEL | 16 | 8 | 10 | 18 | 10 | – | – | – | – | – |
| 1 kausi | yhteensä | Elitserien | 12 | 2 | 0 | 2 | 8 | – | – | – | – | – |

Lähteet
-------

* Niko Mikkola The Internet Hockey Databasessa (englanniksi)
* Niko Mikkola *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Niko Mikkola (jääkiekkoilija, 1974) *Elite Prospects*. Everysport Media Group AB.  (englanniksi)
2. ↑  Jokerien Niko Mikkola taas mukana  27.12.2001. MTV Oy. Viitattu 1.1.2015.
3. ↑  TPS vahvisti miehistöään tulevalle kaudelle  25.4.2002. Jatkoaika.com. Viitattu 1.1.2015.
4. ↑  Myös Niko Mikkola Moraan  23.6.2004. Jatkoaika.com. Viitattu 1.1.2015.
5. ↑  Centomo ja Mikkola HIFK:n testattavaksi  23.8.2005. Jatkoaika.com. Viitattu 1.1.2015.
6. ↑  Niko Mikkola Sveitsiin  7.9.2005. Jatkoaika.com. Viitattu 1.1.2015.
7. ↑  Ny forward värvad i dag  28.4.2006. Mynewdesk.  Arkistoitu 1.1.2015. Viitattu 1.1.2015. (ruotsiksi)
8. ↑  Niko Mikkola ei jatka Leksandissa *Ilta-Sanomat*.  16.1.2008. Sanoma Media Finland. Viitattu 1.1.2015.
9. ↑  Niko Mikkola loppukaudeksi TPS:aan  19.1.2008. Jatkoaika.com. Viitattu 1.1.2015.
10. ↑  Liigapelaajia ulkomaiden sarjoihin  5.10.2008. Jatkoaika.com. Viitattu 1.1.2015.
11. ↑  KalPa vahvistuu Niko Mikkolalla  17.1.2009. Jatkoaika.com. Viitattu 1.1.2015.
12. ↑  NHL-tähdet villitsivät Kuusamossa  29.1.2011. MTV Oy. Viitattu 7.10.2012. [vanhentunut linkki]
13. ↑  D01/1 & D01-Akatemia TPS Juniorijääkiekko ry.  Arkistoitu 1.1.2015. Viitattu 1.1.2015.